stanford-oval/wikipedia huggingface dataset:
יחסי הוותיקן–קנדה

| יחסי הוותיקן–קנדה |
| --- | --- |
הוותיקן: קנדה


הוותיקן: קנדה
משטר
מונרכיה תאוקרטית אבסולוטית נבחרת: מונרכיה חוקתית פדרלית   ודמוקרטיה פרלמנטרית

למרות שהכנסייה הרומית-קתולית הוקמה באופן טריטוריאלי בקנדה מאז הקמתה של צרפת החדשה בתחילת המאה ה-17, יחסי הכס הקדוש–קנדה כוננו רשמית רק במהלך תקופתו של האפיפיור פאולוס השישי ב-1969.
בין השאר, הסיבה לכך היא שהכס הקדוש איבד את ריבונותו הטריטוריאלית על מדינת האפיפיור במהלך תקופתו של האפיפיור פיוס התשיעי, וכי הריבונות הטריטוריאלית על קריית הוותיקן נקבעה רק על ידי ההסכמים הלטראניים משנת 1929. כמו כן, היחסים עם איטליה השכנה היו גרועים בתקופת משטרו של בניטו מוסוליני, והם כוננו מחדש רק לאחר סיום מלחמת העולם השנייה ב-1945.
תחומי שיתוף הפעולה בין אוטווה ורומא כללו באופן מסורתי חינוך, שירותי בריאות, מאבק בעוני ודיפלומטיה בינלאומית. לפני הקמת מדינת הרווחה, מעורבות הכנסייה הייתה ניכרת במגזרים רבים בחברה הקנדית. כיום, העיסוקים הבינלאומיים של קנדה בעד צדק ושלום תואמים לרוב את אלה של רומא, המעדיפה דיאלוג ברמה העולמית.
האפיפיור יוחנן פאולוס השני היה האפיפיור הראשון שביקר בקנדה ב-1984 וביקר שוב בקנדה ב-1987 וב-2002.
באפריל 2022, האפיפיור פרנציסקוס התנצל בפני הילידים של קנדה על תפקידה של הכנסייה הקתולית במערכת הפנימיות של האינדיאנים הקנדים. האפיפיור פרנציסקוס הגיע לאדמונטון, אלברטה, קנדה ב-24 ביולי 2022. ביום שני ה-25 ביולי הוא ביקר ב-Maskwacis ולאחר מכן השתתף בטקס שנכחו בו זקנים ילידים רבים, הוא התנצל במהלך הטקס שהיה גדוש בשירה, ריקוד וטקסים מסורתיים. האפיפיור קיבל כיסוי ראש מסורתי על ידי הצ'יף ליטלצ'יילד.
המאות ה-17 וה-18

לאחר הכיבוש הבריטי ב-1759 הוקפאו היחסים עם רומא באופן זמני ונאסר על ישועים להיכנס למדינה. עם זאת, הסובלנות הדתית חודשה במהירות במסגרת חוק קוויבק משנת 1774, בשל הרגש האנטי-אמריקאי של המנהלים הקולוניאליים. לפני חוק קוויבק משנת 1774, הבישופים הנותרים של קנדה תחתית החלו למות מזקנה, והבישופים והקרדינלים החדשים נחסמו מלהיכנס על ידי המנהלים הבריטיים. לאחר המוות האחרון ב-1768, המושל הקולוניאלי הבריטי הפך את החלטתו והחל לאפשר למספר מוגבל של מנהלים קתולים להיכנס, מה שסלל את הדרך לחוק קוויבק משנת 1774. כתוצאה מחירויות הדת שהעניקה לקתולים, אמריקאים קולוניאליים ב-13 המושבות (בגלל עמדתם האנטי-קתולית) תייגו אותו כאחד מ"המעשים הבלתי נסבלים" שהשפיע על תחילת המהפכה האמריקאית.
המאה ה-19

ג'ון א' מקדונלד, ראש הממשלה הראשון של קנדה, נחשב לבעל יחסים בעייתיים עם הכנסייה, מה שבא לידי ביטוי בכעסם של קתולים רבים על מקדונלד במהלך פרשת לואי ריאל, סכסוך שהיה לו נימה עדתית רבות.
במאה ה-19, האפיפיור לאו השלושה-עשר שלח שליחים דיפלומטיים לאירועים חברתיים-פוליטיים חשובים בקנדה. האפיפיור לאו התעניין מאוד בענייני קנדה וכתב את האנציקליקה Affari Vos על שאלת בתי הספר של מניטובה.
המאה ה-20

לווילפריד לורייה, ראש הממשלה הפרנקופוני הראשון של קנדה, היו יחסים טובים באמת עם האפיפיור פיוס העשירי, ובתקופתו כראש הממשלה עברה הכנסייה תקופה משגשגת יחסית מבחינת ייעודים והשפעה חברתית.
פייר טרודו, ראש ממשלה קתולי נוסף בקוויבק, גדל כקתולי קפדני, אך מאוחר יותר נחלש בדבקותו לאחר פרסום ה-Humanae Vitae ב-1968. לאחר 1968, טרודו העביר מספר חוקים ליברליים בנושא גירושין, מניעת הריון, ניאוף, הומוסקסואליות והפלות, חוקים אשר ביצעו ליברליזציה עמוקה, מודרניזציה וחילונית בחברה הקנדית.
המושלים הכלליים של קנדה היו לפעמים מאוד קתולים. ז'ול לז'ה היה אחיו של הקרדינל פול-אמיל לג'ר. ז'אן סווה הייתה חברה לשעבר בתנועת הפעולה הקתולית.
בפועל, הפלה הותרה לחלוטין רק תחת ממשלתו של השמרני הקתולי בריאן מולרוני, שהתנגד לה באופן אישי אך לא יכול היה למנוע החלטה של בית המשפט העליון משנת 1988 המסירה את כל ההגבלות הקודמות על ההליך.
נציגויות דיפלומטיות

קנדה מחזיקה בוותיקן שגרירות ברומא.
הכס הקדוש מחזיק נונציו אפוסטולי באוטווה.
שגרירות קנדה אל הכס הקדוש
הנונציו האפוסטולי באוטווה
יחסי אזרבייג'ן–נורווגיה

| יחסי אזרבייג'ן–נורווגיה |
| --- | --- |
אזרבייג'ן: נורווגיה


אזרבייג'ן: נורווגיה
שטח (בקילומטר רבוע)
86,600: 323,802
אוכלוסייה
10,351,953: 5,588,322
תמ"ג (במיליוני דולרים)
72,356: 485,513
תמ"ג לנפש (בדולרים)
6,990: 86,880
משטר
רפובליקה: מונרכיה חוקתית

יחסי אזרבייג'ן–נורווגיה הם היחסים הדו-צדדיים בין הרפובליקה של אזרבייג'ן לממלכת נורווגיה.
יחסים דיפלומטיים

היחסים הדיפלומטיים בין שתי המדינות כוננו ב-5 ביוני 1992. שגרירות ממלכת נורווגיה באזרבייג'ן החלה לפעול ב-1998. נורווגיה תומכת בפתרון שלום בסכסוך נגורנו קרבאך בהתבסס על עקרונות שלמות טריטוריאלית של אזרבייג'ן ואי-הפרה של גבולות מוכרים בינלאומיים. בנובמבר 2018 סגרה ממלכת נורווגיה את שגרירותה באזרבייג'ן.
יחסים בין פרלמנטריים

קבוצת עבודה על היחסים הבין-פרלמנטריים של אזרבייג'ן–נורווגיה פועלת במילי מג'ליס של אזרבייג'ן. קבוצת עבודה זו הוקמה ב-7 במרץ 1997, והמנהיג הראשון שלה היה רפאל אללהוורדייב. מאז 4 במרץ 2016, רובנאג עבדולייב עומד בראש קבוצת העבודה.
יחסי טנזניה – ערב הסעודית

| יחסי ערב הסעודית – טנזניה |
| --- | --- |
ערב הסעודית: טנזניה


ערב הסעודית: טנזניה
שטח (בקילומטר רבוע)
2,149,690: 947,300
אוכלוסייה
34,113,889: 69,055,333
תמ"ג (במיליוני דולרים)
1,067,583: 79,158
תמ"ג לנפש (בדולרים)
31,295: 1,146
משטר
מונרכיה: רפובליקה

יחסי טנזניה-ערב הסעודית הם היחסים הדיפלומטיים שבין טנזניה וערב הסעודית. לטנזניה יש שגרירות בריאד וקונסוליה בג'דה, ולערב הסעודית יש שגרירות בדאר א-סלאם.
סחר

המסחר בין שתי המדינות מוטה מאוד לטובת ערב הסעודית. ב-2013 ערב הסעודית ייצאה 220 מיליון דולר אמריקאי של טובין לטנזניה שכללו בעיקר נפט ופולימרים. לעומתה, טנזניה ייצאה לערב הסעודית באותה השנה רק 20.7 מיליון דולר אמריקאי של טובין שכללו בעיקר סיבי טקסטיל ומוצרים חקלאיים נמוכי ערך דוגמת דגים ירקות וטבק גולמי. ב-2014 הייצוא הטנזני ירד ב-20% מערכו והייצוא הסעודי ירד ב-10%.
שיתוף פעולה אקולוגי

לאחר ביקורים חשובים של בכירים סעודים בדרג גבוה בטנזניה בשנת 2014, שתי המדינות הסכימו לשתף פעולה במספר נושאים, ביניהם המגוון ביולוגי וקיום החוק להגנת חיות הבר.
ראו גם

יחסי טנזניה-ישראל
יפו ד'

| --- | --- |

יצירה של זוודיתו יוסף סרי בגן סומקן ביפו ד' במסגרת זומו
 מידע
 עיר:  תל אביב-יפו 
 קואורדינטות:  32°02′04″N 34°45′19″E﻿ / ﻿32.034558063329°N 34.755369302041°E﻿ / 32.034558063329; 34.755369302041
  מפת מיקום  מפה דינמית   (למפת גוש דן מוגדלת) יפו ד'(למפת גוש דן רגילה) יפו ד'(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יפו ד'(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יפו ד'  he יפו ד'he יפו ד'מפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
יפו ד' היא אחת משכונותיה של יפו, ומהווה חלק מרובע 7. יפו ד' היא אחת השכונות הדרומיות ביותר בתל אביב-יפו – היא גובלת בעיר חולון, נתיבי איילון ומחלף וולפסון ממזרחה, בשכונת יפו א' (דקר) מצפונה, בשכונת נווה גולן ממערבה ובעיר בת ים מדרומה.
הדירות בשכונה נחשבות לזולות במיוחד בהשוואה לשאר יפו. השכונה נחשבת לענייה במיוחד – חלקים משמעותיים מהאוכלוסייה בשכונה הם עולים חדשים, וכ-30% מתושבי השכונה נתמכים בצורה כלשהי על ידי הרווחה. מאז 2017 תוכננו כמספר פרויקטים משמעותיים של פינוי-בינוי הכוללים פינוי ובינוי של מאות דירות. בפרויקט ייבנו כמספר מגדלים והעבודות יבוצעו על ידי החברות "אלמוג" ו"זוהר יזמות".
בשכונה פועלים בין השאר של בית חב"ד, קן הנוער העובד והלומד ומרכז דניאל של היהדות הרפורמית. עוד פועל בשכונה מרכז תרבות אניס, הכולל אודיטוריום בן 150 מקומות.
יפו ד' נבחרה להיות התחנה השישית של זומו - המוזיאון שבדרך והתצוגה בה החלה באוקטובר 2022.
הערות שוליים

↑  ארז כהן, מחירי הדירות ביפו ימשיכו לעלות - האם זו הזדמנות השקעה?, באתר ביזפורטל, 1 בדצמבר 2019
↑  אמנון הררי, נועם כהן, גלי וולוצקי ועינת שרון, השכונה עם שמות הרחובות הכי יפים ביפו, באתר טיים אאוט, ‏11 בינואר 2018
↑  דותן לוי, יפו מתרוממת: עיריית ת"א אישרה פינוי־בינוי לשכונת יפו ד', באתר כלכליסט, 12 באוגוסט 2019
↑  ענת דניאלי, מאות דירות ושלושה מגדלים יוקמו ביפו ד’, באתר כלכליסט, 5 בספטמבר 2018
↑  אלפי שאולי, יפו ד': בדרך לפינוי-בינוי עוצרים בכנס דיירים, באתר ynet, 18 במאי 2014
↑  קן יפו ד', באתר הנוער העובד והלומד
↑  בית דניאל
↑  מרכז תרבות אניס, באתר של עיריית תל אביב יפו
↑  https://zumu.org.il/zumu_catalog/%d7%a7%d7%98%d7%9c%d7%95%d7%92-%d7%99%d7%a4%d7%95/
| --- | --- |
בקרת זהויות :  NLI: 987012781273805171
יחסי אזרבייג'ן–מצרים

| יחסי אזרבייג'ן–מצרים |
| --- | --- |
אזרבייג'ן: מצרים


אזרבייג'ן: מצרים
שטח (בקילומטר רבוע)
86,600: 1,001,450
אוכלוסייה
10,351,953: 116,996,270
תמ"ג (במיליוני דולרים)
72,356: 395,926
תמ"ג לנפש (בדולרים)
6,990: 3,384
משטר
רפובליקה

יחסי אזרבייג'ן–מצרים הם יחסי החוץ בין אזרבייג'ן למצרים.
סקירה כללית

מצרים הכירה בעצמאותה של אזרבייג'ן ב-26 בדצמבר 1991. יחסים דיפלומטיים בין המדינות כוננו ב-27 במרץ 1992. שגרירות מצרים באזרבייג'ן פועלת מאז אפריל 1993. שגרירות אזרבייג'ן במצרים פועלת מאז ינואר 1994. שתי המדינות חברות בארגון לשיתוף פעולה אסלאמי. יותר מ-50 הסכמים נחתמו בין הצדדים במהלך השנים. קבוצת עבודה בין-פרלמנטרית דו-צדדית פועלת בפרלמנט של אזרבייג'ן. ב-3 באוקטובר 2002 הוקמה ועדה בין-ממשלתית לשיתוף פעולה כלכלי, טכני ומדעי.
נציגויות דיפלומטיות

אזרבייג'ן מחזיקה במצרים שגרירות בקהיר.
מצרים מחזיקה באזרבייג'ן שגרירות בבאקו.
יפות רצח

| --- | --- |

 בימוי:  ג'ופרי פלטשר
 הופק בידי:  ג'ופרי פלטשר   בוני טימרמן   ג'ון פנוטי
 תסריט:  ג'ופרי פלטשר
 עריכה:  ג'ו קלוץ 
 שחקנים ראשיים:  סרשה רונן   אלקסיס בלדל   ג'יימס גנדולפיני
 מוזיקה:  פול קנטלון 
 צילום:  ואנג'ה קרנג'ול 
 מדינה:  ארצות הברית
 חברה מפיצה:  Cineverse 
 שיטת הפצה:  וידאו על פי דרישה 
 הקרנת בכורה:  15 בספטמבר 2011
 משך הקרנה:  88 דקות
 שפת הסרט:  אנגלית
 סוגה:  סרט פעולה, סרט דרמה 
 תקציב:  8 מיליון דולר
 הכנסות:  17,186 דולר
 הכנסות באתר מוג'ו:   violetdaisy
 violetanddaisyfilm.com
 דף הסרט ב־IMDb
 
יפות רצח (באנגלית: Violet & Daisy) הוא קומדיית פשע שחורה משנת 2011 שנכתבה, הופקה ובוימה בידי ג'פרי פלטשר. זה הוא הסרט הראשון שביים פלטשר, שזכה שנה קודם לכן בפרס אוסקר לתסריט המעובד הטוב ביותר עבור הסרט פרשס.
הקרנת הבכורה של הסרט הייתה בפסטיבל הסרטים הבינלאומי בטורונטו ב-15 בספטמבר 2011, והוא יצא לאקרנים ב-7 ביוני 2013 בארצות הברית.
עלילה

ויולט (אלקסיס בלדל) ודייזי (סרשה רונן) הן זוג נערות מתנקשות המחסלות מדי פעם אישים מעולם הפשע הניו-יורקי, ומוסחות רק בשל העובדה שהופעה של אמנית הפופ האהובה עליהן, ברבי סאנדיי, בוטלה במפתיע.
מתוך נחישותן לגייס כסף לקניית שמלות של ברבי סאנדיי, הצמד מקבל עבודת חיסול המוצעת להן בידי הבוס שלהן, ראס (דני טרחו), לאתר ולחסל גבר מתבודד חסר שם (ג'יימס גנדולפיני) שגנב משאית מלאה בכסף ובמי קולון. ויולט ודייזי מאתרות את האיש בבניין נטוש, ונסחפות למסע בלתי צפוי של גילוי עצמי.
שחקנים

דייזי - סירשה רונן
ויולט - אלקסיס בלדל
האיש - ג'יימס גנדולפיני
רוצחת מספר 1 - מריאן ז'אן-בפטיסט
ראס - דני טרחו
ברבי סאנדיי - קודי הורן
יחסי אזרבייג'ן–מונקו

| יחסי אזרבייג'ן–מונקו |
| --- | --- |
אזרבייג'ן: מונקו


אזרבייג'ן: מונקו
שטח (בקילומטר רבוע)
86,600: 2
אוכלוסייה
10,351,953: 38,558
תמ"ג (במיליוני דולרים)
72,356: 8,784
תמ"ג לנפש (בדולרים)
6,990: 227,815
משטר
רפובליקה: נסיכות שושלתית

נשיא אזרבייג'ן אילהם אלייב (מימין) נפגש עם אלבר השני, נסיך מונקו, בעת ביקורו באזרבייג'ן, 2014
יחסי אזרבייג'ן–מונקו הם היחסים הדיפלומטיים הרשמיים שבין הרפובליקה של אזרבייג'ן לבין נסיכות מונקו.
אשרה

אזרחים מונגאסקים שנוסעים לאזרבייג'ן זקוקים לאשרת כניסה על מנת לעבור בביקורת הגבולות. אזרחים אזרים שנוסעים למונקו זקוקים לאשרה על מנת להיכנס לצרפת דרכה הכניסה למונקו המובלעת בשטחה.
נציגויות דיפלומטיות

אזרבייג'ן אינה מיוצגת במונקו, הן בדרג השגרירות והן בדרג הקונסולרי. אזרבייג'ן מחזיקה שגרירות בפריז, בירת צרפת הסמוכה, המואמנת גם על מונקו.
מונקו אינה מיוצגת באזרבייג'ן, הן בדרג השגרירות והן בדרג הקונסולרי.
יחיאל ישעיהו טרונק

| --- | --- |

 לידה:  15 במרץ 1887 אוסמולסק, רפובליקת פולין 
 פטירה:  7 ביולי 1961 (בגיל 74) ניו יורק, ארצות הברית 
 שפות היצירה:  יידיש, עברית 
 
יחיאל ישעיה טרוּנק (Trunk;‏ 15 במרץ 1887 – 7 ביולי 1961) היה סופר יידיש, היסטוריון חוקר תולדות יהדות פולין, מסאי ועורך.
ביוגרפיה

י"י טרונק נולד בכפר אוסמולסק שליד לוֹביץ' שבפולין למשפחת רבנים מיוחסת: אביו חיים אברהם טרונק, היה בנם של הרב משה פנחס טרונק רבה של קוטנא ונכדו של רבי ישראל יהושע טרונק, רבהּ של קוטנא ומגדולי פוסקי ההלכה בזמנו, ושל האדמו"ר ר' יצחק מוורקה; אמו הייתה בתו היחידה של הגביר ברוך גז'יבאץ בן למשפחת גז'יבאץ העשירה. בנעוריו עברה משפחתו ללודז'. בזמן מלחמת העולם השנייה, בשנת 1941, הצליח להגיע לארצות הברית והשתקע בניו יורק. הוא פרסם אסופות של סיפורים קצרים ורומנים עממיים. בפעילותו כחוקר מסאי ועורך, עסק רבות בספרות יידיש ותולדותיה, בזיכרונות מפולין ובמחקרים על יהדות פולין.
י"י טרונק ערך, יחד עם אהרון צייטלין, אנתולוגיה גדולה של סיפורת יידיש. האנתולוגיה כוללת עשרות סופרים יהודים שיצרו ביידיש בין שתי מלחמות העולם: אנטאלאגיע פון דער יידישער פראזע אין פוילן: צווישן ביידע וועלט מלחמות (1914–1939) (ניו יורק: ציקא, 1946).
ספרו החשוב הוא 'פּוילן: זכרונות און בילדער', שנדפס בשבעה כרכים בניו-יורק 1944–1953. שני הכרכים הראשונים תורגמו לעברית על ידי עזרא פליישר בכותרת "פולין: זכרונות ותמונות" (ספרית פועלים, 1962). תרגום חדש של חמשת הכרכים האחרים מאת יהודה גור-אריה, בעריכת דוד אסף, אברהם נוברשטרן ובן-ציון קליבנסקי, עומד לראות אור מטעם אוניברסיטת תל אביב ובית שלום עליכם.
בשנת 1947 זכה בפרס קרן לואי למד על הרומן "פולין".
בשנת 1951 זכה בפרס צבי קֶסֶל לספרות יידיש במקסיקו.
טרונק הלך לעולמו ב-1961 בניו יורק.
ספריו > באנגלית

Jewish responses to Nazi persecution : collective and individual behavior in extremis, ניו יורק 1979.
ספריו > ביידיש

משיח געוויטער : היסטארישער ראמאן פון די צייטן פון שבתי צבי ; יידן קוקן ארויס פון די פענצטער : (עלף מעשיות פון בעל שם), ניו יורק 1961.
געשטאלטן און געשעענישן : נייע סעריע, תל אביב 1983.
קוואלן און ביימער : היסטארישע נאוועלן און עסייס, ניו יורק 1958.
דער פריילעכסטער ייד אין דער וועלט, בוענאָס איירעס 1953.
כעלעמער חכמים : אדער יידן פון דער קליגסטער שטאט אין דער וועלט, בואנוס איירס 1951.
שטודיעס אין יידישער געשיכטע אין פוילן, בואנוס איירס 1963.
ספריו > בתרגום עברי

7 קבצנים: אגדה (בעקבות המעשיות של ר' נחמן מברסלב); עברית: אהרן וייסמן, תל אביב: (דפוס לידור), תשט"ז-1955.
רוסים רוסים ופועלים, עברית : אליעזר נחמיה, תל אביב, תשק"ר-1956.
פולין: זכרונות ותמונות; עברית: עזרא פליישר, מרחביה: ספרית פועלים, 1962.
האפיפיור היהודי: ועוד סיפורים; עברית: אהרן וייסמן, תל אביב: ניב תשכ"ד-1964.
יודנראט: המועצות היהודיות במזרח אירופה בתקופת הכיבוש הנאצי, יד ושם, ירושלים תשל"ט.
הערות שוליים

↑  American Jewish year book, Vol. 64, American Jewish Committee, 1963, p. 498.
↑  Four Writers Receive Awards for Best Works of the Year in Yiddish and Hebrew, JTA, October 29, 1945.
↑  Three Jewish Authors Win 1951 Literary Prizes in Mexico, JTA, December 12, 1951.
↑  ביקורת עם הופעת התרגום העברי: ג. קרסל, שיר מזמור ליהדות פולין, דבר, 12 באוקטובר 1962, המשך.
| --- | --- |
בקרת זהויות :  NLI: 987007269019705171  PLWABN: 9810633107905606  BnF: cb15902210r (data)  CiNii: DA14000836  GND: 119009919  ISNI: 0000 0001 0977 3542  LCCN: n84036804  NKC: js20020925124  SELIBR: 97762  SUDOC: 122644298  VIAF: 59423680   WorldCat (עם VIAF): 59423680 
ערך זה הוא קצרמרבנושא סופרים ובנושא יידיש. אתם מוזמנים לתרום לוויקיפדיה ו.
יחסי טורקמניסטן–פקיסטן

| יחסי טורקמניסטן–פקיסטן |
| --- | --- |
טורקמניסטן: פקיסטן


טורקמניסטן: פקיסטן
שטח (בקילומטר רבוע)
488,100: 796,095
אוכלוסייה
7,525,648: 252,259,078
תמ"ג (במיליוני דולרים)
59,887: 338,368
תמ"ג לנפש (בדולרים)
7,958: 1,341
משטר
דיקטטורה סמכותנית חד מפלגתית (רשמית - רפובליקה נשיאותית): רפובליקה אסלאמית פדרלית ודמוקרטיה פרלמנטרית

יחסי טורקמניסטן-פקיסטן הם יחסי החוץ שבין טורקמניסטן לבין הרפובליקה האסלאמית של פקיסטן. היחסים בין המדינות כוננו לאחר הכרזת עצמאותה של טורקמניסטן מברית המועצות, ב-10 במאי 1992. פקיסטן הייתה אחת מהמדינות הראשונות שהכירו בעצמאותה של טורקמניסטן בדצמבר 1991.
על מנת לחגוג את יום השנה העשירי לעצמאות טורקמניסטן בשנת 2001, פקיסטן הנפיקה בולם הנושאים את דגל טורקמניסטן. פקיסטן העניקה לטורקמניסטן גישה עבור המים החמים בנמל גוואדאר בדומה לאיראן ולרוסיה, וכך טורקמניסטן זכתה בגישה ישירה לים הערבי.
התחייבויות אסטרטגיות

במסגרת הברית הכלכלית הסינו-פקיסטנית (CPEC), פקיסטן סיימה את נתיבי הקרקע (מאז ינואר 2016) שנועדו לספק למדינות במרכז אסיה, ביניהן טורקמניסטן. טורקמניסטן ופקיסטן הן חברות בארגון לשיתוף פעולה כלכלי (ECO). בנובמבר 2016, פקיסטן הצטרפה להסכם אשגבאט (אנ') שמטרתו להקל על הסחר בין מדינות ההסכם.
יחסים כלכליים

בשנת 2016, פקיסטן ייצאה לטורקמניסטן סחורה בשווי 4 מיליון דולר אמריקאי וייבאה סחורה בשווי 24.2 מיליון דולר אמריקאי. הייצוא הפקיסטני כלל בעיקר שמני ירקות, גפרורים, תרופות, אורז, מוצרי טקסטיל ומלח. הייבוא הפקיסטני כלל בעיקר כותנה גולמית (93%), גופרית (5.7%) ומטחנות (0.52%).
ייצוג

טורקמניסטן מיוצגת בפקיסטן על ידי שגרירות באסלאמאבאד ועל ידי קונסוליה כללית בקראצ'י.
פקיסטן מיוצגת בטורקמניסטן על ידי שגרירות באשגבאט.
יפו ג'

|  מידע |
| --- | --- |
 עיר:  תל אביב-יפו 
 תאריך ייסוד:  שנות ה־70 של המאה ה־20 
 קואורדינטות:  32°01′59″N 34°44′57″E﻿ / ﻿32.033°N 34.7492°E﻿ / 32.033; 34.7492
  מפת מיקום  מפה דינמית   (למפת גוש דן מוגדלת) יפו ג'(למפת גוש דן רגילה) יפו ג'(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יפו ג'(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום יפו ג'  he יפו ג'he יפו ג'מפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
יפו ג' היא שכונה בדרום יפו שבעיר תל אביב-יפו. היא תחומה בין שדרות ירושלים לרחוב יפת, וגבולה הדרומי, רחוב שמחה הולצברג הוא גבול תחום השיפוט של תל אביב-יפו עם בת ים (רחוב זה נקרא בצדו הבת ימי "רחוב הגבול". בעבר נקרא כך גם בצדו היפואי). בשנת 2005 התגוררו בשכונה 4,115 תושבים.
היסטוריה

באזור שבו שוכנת השכונה גרו עד מלחמת העצמאות תושבים ערבים, ולאחר שאלה נמלטו אוכלסו בתיהם הנטושים בתושבים יהודים, מרביתם עולים חדשים. עוד התגוררו במקום מפוני כפר עציון, אשר שוכנו באתר המוכר כיום כחורשת עציון.
השכונה הנוכחית נבנתה בשנות ה-70, לאחר הריסת הבתים הערבים שהיו באזור זה, ומרבית הבתים בה הם בתי שיכונים. בשנות ה-80 התיישבו בשכונה עולים רבים מבוכרה, ובשנות ה-90 הגיעו עולים מברית המועצות לשעבר. תושבים רבים בשכונה הם ממעמד סוציו-אקונומי נמוך. 27% מתושבי השכונה מטופלים על ידי גורמי הרווחה, שיעור הגבוה פי שניים מהממוצע בעיר. בצד זאת, בשכונה שיעור גבוה יחסית של שטחים פתוחים וירוקים.
בעשור הראשון של המאה ה-21, לאחר שמצבם של כמה מהבתים בשכונה הידרדר, דרשה עיריית תל אביב-יפו מהתושבים לשפצם על חשבונם, בהתאם להוראות חוק עזר מקומי. לאחר שתושבים רבים לא צייתו לצו, מאחר שלא היו בידיהם האמצעים הכספיים לכך, הגישה נגדם העירייה כתבי אישום.
הרחובות בחלקה המערבי של השכונה נושאים את שמותיהם של פילוסופים יוונים. ליתר שמות הרחובות אין מכנה משותף, ולמקצתם אף אין שמות אלא מספרים.
הערות שוליים

↑  נועה קושרק, עיריית ת"א האשימה את התושבים, וכעת מנסה לחלצם ממשפט, באתר הארץ, 18 בפברואר 2009
| --- | --- |
בקרת זהויות :  NLI: 987007410863905171
יחסי טנזניה – קוריאה הצפונית

| יחסי טנזניה – קוריאה הצפונית |
| --- | --- |
טנזניה: קוריאה הצפונית


טנזניה: קוריאה הצפונית
שטח (בקילומטר רבוע)
947,300: 120,538
אוכלוסייה
69,055,333: 26,517,006
תמ"ג (במיליוני דולרים)
79,158: 
תמ"ג לנפש (בדולרים)
1,146: 
משטר
רפובליקה: דיקטטורה, טוטליטריזם, משטר חד מפלגתי

יחסי טנזניה–קוריאה הצפונית הם יחסים דו-צדדיים בין הרפובליקה העממית הדמוקרטית של קוריאה וטנזניה. לטנזניה ולקוריאה הצפונית יש היסטוריה ארוכה של שיתוף פעולה צבאי, שהחל בתמיכה ההדדית שלהן במאבק האנטי-אימפריאליסטי באפריקה הדרומית במהלך המלחמה הקרה.
סקירה כללית > סיוע צבאי

קוריאה הצפונית סיפקה סיוע צבאי למדינות אפריקאיות מאז תחילת שנות ה-70 כדי לסייע למדינות אפריקאיות במאבק השחרור שלהן.  בשנת 2014 אוגנדה וטנזניה הואשמו על ידי האו"ם בגין עסקאות נשק שונות עם קוריאה הצפונית. האו"ם טען כי טנזניה ניהלה סחר בלתי חוקי בנשק למרות האמברגו שהוטל על המדינה. המומחים טענו כי 18 טכנאים צבאיים היו מעורבים בשיפוץ ובתחזוקה, מטוסי F-7 של חיל האוויר של טנזניה וכלי טיס צבאיים אחרים.
אובמה הדגיש נקודה זו במהלך ביקורו בטנזניה, אולם שר החוץ של טנזניה לא הכחיש את ההאשמות. שר החוץ של טנזניה הכחיש כל עסקאות נשק עם קוריאה הצפונית, אך אמר כי השימוש בטכנאים צפון קוריאנים אינו מהווה הפרה של הסנקציות של האו"ם.
סקירה כללית > סחר

הסחר בין טנזניה לקוריאה הצפונית אינו מהותי. טנזניה מייצאת רק כמויות קטנות של קפה לקוריאה הצפונית וקוריאה הצפונית מייצאת כמויות קטנות של מכשירים רפואיים או תרופות.
סקירה כללית > מרפאות רפואיות

קוריאה הצפונית הפעילה במדינה כ-13 מרפאות רפואיות, מהן שתיים נסגרו. עם סגירת שתי המרפאות, הממשלה מצאה אי סדרים שונים עם המרפאות. לרופאים לא היה רישיון והם ביצעו שיטות רפואיות ללא רישיון.
נציגויות דיפלומטיות

קוריאה הצפונית מחזיקה בטנזניה שגרירות בדאר א-סלאם המוסמכת לכל המדינות השכנות מלבד אוגנדה וקניה.
טנזניה מיוצגת בקוריאה הצפונית באמצעות שגרירותה בבייג'ינג, סין.
יחסי אזרבייג'ן–ניגריה

| יחסי אזרבייג'ן–ניגריה |
| --- | --- |
אזרבייג'ן: ניגריה


אזרבייג'ן: ניגריה
שטח (בקילומטר רבוע)
86,600: 923,768
אוכלוסייה
10,351,953: 233,892,108
תמ"ג (במיליוני דולרים)
72,356: 362,815
תמ"ג לנפש (בדולרים)
6,990: 1,551
משטר
רפובליקה: רפובליקה פדרלית

שגריר ניגריה יאקובו סנטורקי סוליימן (משמאל) מגיש לנשיא אזרבייג'ן אילהם אלייב את כתב ההאמנה שלו, נובמבר 2021
יחסי אזרבייג'ן–ניגריה הם היחסים הדיפלומטיים שבין הרפובליקה של אזרבייג'ן לבין הרפובליקה הפדרלית של ניגריה.
ניגריה הכירה בעצמאות אזרבייג'ן ב-11 במרץ 1992. ב-1 בדצמבר 2012, אלהאג'י טוקור מונה לשגריר ניגריה באזרבייג'ן לאחר שהציג את כתב האמנתו לנשיא אזרבייג'ן. ב-22 באוקטובר 2007, מנהל הארכיון הניגרי ביקר באזרבייג'ן.
יחסים כלכליים

בשנת 2016, שווי הסחורה שיוצאה מניגריה לאזרבייג'ן הגיעה לסך 15.3 אלף דולר אמריקאי והיא כללה מכונות בעלות פונקציה אחת, רהיטים, כלי בית מברזל, פעמונים וקישוטים ממתכת ושטיחים. באותה שנה, שווי הסחורה שיוצאה מאזרבייג'ן לניגריה הגיעה לסך 41.2 אלף דולר אמריקאי והיא כללה שנאים, לוחות בקרה חשמליים, מנועים, ציוד לסקירה ועוד.
בשנת 2015, שווי הסחורה שיוצאה מניגריה לאזרבייג'ן הגיעה לסך 8.98 אלף דולר אמריקאי והיא כללה בושם צמחים בלבד. באותה שנה, שווי הסחורה שיוצאה מאזרבייג'ן לניגריה הגיעה לסך 10.6 אלף דולר אמריקאי והיא כללה חלקי חילוף.
ייצוג

ניגריה מיוצגת באזרבייג'ן על ידי שגרירות שהיא מחזיקה בבאקו, בירת אזרבייג'ן.[דרוש מקור][דרושה הבהרה]
אזרבייג'ן מיוצגת בניגריה על ידי שגרירות שהיא מחזיקה באבוג'ה, בירת ניגריה.[דרוש מקור][דרושה הבהרה]
ראו גם

יחסי אזרבייג'ן-מאלי
יחסי אזרבייג'ן-אלג'יריה
יחסי אזרבייג'ן–מאוריטניה

| יחסי אזרבייג'ן–מאוריטניה |
| --- | --- |
אזרבייג'ן: מאוריטניה


אזרבייג'ן: מאוריטניה
שטח (בקילומטר רבוע)
86,600: 1,030,700
אוכלוסייה
10,351,953: 5,205,732
תמ"ג (במיליוני דולרים)
72,356: 10,453
תמ"ג לנפש (בדולרים)
6,990: 2,008
משטר
רפובליקה: רפובליקה איסלאמית

יחסי אזרבייג'ן–מאוריטניה הם היחסים הדיפלומטיים שבין הרפובליקה של אזרבייג'ן לבין הרפובליקה האסלאמית של מאוריטניה.
היחסים הדיפלומטיים בין המדינות כוננו ב-29 באוקטובר 1994. ב-22 בפברואר 2007, שגריר אזרבייג'ן במרוקו הוסמך גם על מאוריטניה. ב-12 באוקטובר 2010, סידי מוחמד אולד טאלב, מונה לשגריר מאוריטניה באזרבייג'ן לאחר שהציג את כתב האמנתו בפני הנשיא האזרבייג'ני.
יחסים כלכליים

בשנת 2016, שווי הסחורה שיוצאה ממאוריטניה לאזרבייג'ן הגיעה לסך 19.2 אלף דולר אמריקאי והיא כללה חליפות לנשים ולגברים ופסטה. בשנת 2011, שווי הסחורה שיוצאה ממאוריטניה לאזרבייג'ן הגיעה לסך 172 אלף דולר אמריקאי והיא כללה אוכל לבע"ח ומקרנים.
בשנת 2014, שווי הסחורה שיוצאה מאזרבייג'ן למאוריטניה הגיעה לסך 75.1 אלף דולר אמריקאי והיא כללה חלקי חילוף ומכונות להכנת מזון תעשייתי. בשנת 2013, שווי הסחורה שיוצאה מאזרבייג'ן למאוריטניה הגיעה לסך 10.3 אלף דולר אמריקאי והיא כללה דגנים.
ייצוג

אזרבייג'ן אינה מיוצגת במאוריטניה, הן בדרג השגרירות והן בדרג הקונסולרי.
מאוריטניה אינה מיוצגת באזרבייג'ן, הן בדרג השגרירות והן בדרג הקונסולרי. השגרירות המייצגת של מאוריטניה נמצאת במוסקבה, בירת רוסיה.
ראו גם

יחסי אזרבייג'ן-אלג'יריה
יחסי אזרבייג'ן-מאלי
יחסי אזרבייג'ן-ניז'ר
יחסי אזרבייג'ן-ניגריה
יחסי אזרבייג'ן-אנגולה